ΘΕΟΛΟΓΙΚΗ ΣΧΟΛΗ ΕΞΕΤΑΣΤΙΚΗ ΠΕΡΙΟΔΟΣ

ΤΜΗΜΑ ΘΕΟΛΟΓΙΑΣ ΦΕΒΡΟΥΑΡΙΟΣ 2020

ΜΑΘΗΜΑ: ΘΡΗΣΚΕΥΤΙΚΗ ΑΝΑΠΤΥΞΗ ΤΟΥ ΠΑΙΔΙΟΥ ΚΑΙ ΕΦΗΒΟΥ-ΑΓΩΓΗ

ΘΕΜΑΤΑ Να απαντήσετε όλες και όλοι το θέμα 1 και από το θέμα 2 να επιλέξετε το Α ή το Β και να απαντήσετε και στις δύο ερωτήσεις.

1. Να αναπτύξετε πώς ο εαυτός αντιμετωπίζει την αβεβαιότητα και τις διαστάσεις της που κυριαρχούν μετά την παιδική ηλικία, σύμφωνα με τους Hermans και Hermans-Konopka, και να σχολιάσετε σε ποια από τις 5 αντιδράσεις ανήκει η πράξη μίας έφηβης, 15 χρόνων που συνελήφθη στο γήπεδο διότι είχε πάνω της επικίνδυνα υλικά (3 μονάδες)

α) να περιορίσει και να μειώσει τον αριθμό και την ετερογένεια των φωνών μέσα του (αντιδρώντας έτσι και στην κακοφωνία της σύγχρονης πολυφωνίας) ή

β) να αναπτύξει μία ισχυρή θέση ή φωνή που μπορεί να κυριαρχήσει τον εαυτό ως σύνολο (π.χ. ένας πνευματικός άνθρωπος ή μία ιδέα) ή

γ) να βάλει όρια ανάμεσα στον εαυτό και τον άλλον θεωρώντας τον άλλο ως διαφορετικό, παράξενο, ακόμη και κατώτερο (π.χ., οπαδός ακραίων ομάδων ή ξενοφοβικός) ή

δ) να αυξήσει ή να μειώσει τις θέσεις ή φωνές του εαυτού, ιδιαίτερα όταν αυτές προκαλούν ανταμοιβές που οι προηγούμενες δεν είχαν (π.χ. επιπλέον ασχολίες ή θέσεις εργασίας, καθήκοντα και προκλήσεις που προκαλούν νέες συγχύσεις) ή

ε) να διαλεχθεί με την αβεβαιότητα και μέσω αυτής να επηρεασθεί, να αλλάξει οριακά ή κατ’ ουσία σε μία διαρκή βιωματική δραστηριότητα του εαυτού (Hermans & Hermans-Konopka, 2010).

2) Α1) Ένα έφηβος παρουσιάζει παραβατική συμπεριφορά. Να αναφέρετε πώς την εξηγούν οι αναπτυξιολόγοι με βάση τις ερμηνείες της σύνδεσης μεταξύ χρονοδιαγράμματος της ήβης και προβληματικής συμπεριφοράς (3,5 μονάδες)

Μπορεί να απαντηθεί με βάση όσα αναφέρονται στη σελίδα 706

Α2) Μία μητέρα ζητά από την κόρη της να πηγαίνει στην Εκκλησία, γιατί είναι σωστό. Να σχολιάσετε τη στάση της μητέρας με βάση τη θεωρία του Kohlberg, αλλά και των αναπτυξιολόγων για τη συμβολή των γονέων στην ηθική ανάπτυξη (3,5 μονάδες)

Με βάση όσα αναφέρονται στις σελίδες 731-2

Β1) Ένας έφηβος που ονειρευόταν να γίνει γιατρός ανακοινώνει στους γονείς του ότι αποφάσισε να ασχοληθεί επαγγελματικά με τη rap μουσική. Να εξηγήσετε με βάση τους κύκλους της ζωής, σύμφωνα με τον Ε. Erikson, τι συμβαίνει στον έφηβο (3,5 μονάδες)

Με βάση όσα αναφέρονται στις σελίδες 29-31

Β2) Ένα νήπιο ανακάλυψε ότι μπορεί να πιάνει ό, τι βλέπει. Να εξηγήσετε θεωρητικά και πρακτικά πώς θα λειτουργήσουν, σύμφωνα με τον Jean Piaget οι διεργασίες της γνώσης της αφομοίωσης και της συμμόρφωσης σε αυτή την περίπτωση (3,5 μονάδες)

Με βάση όσα αναφέρονται στις σελίδες 90-91